забавни вицове за Застрахователи
Дива свиня - майка с 5 малки прасенца блъсна ТИР на Гюешево и го смля, съобщиха свидетели на инцидента пред "Монитор" вчера. Прасето изскочило на главния път в посока ГКПП Гюешево - Кюстендил и се забило в бронята на тежкия камион. Карах със скорост от около 100 километра, когато пред мен изскочи майката с няколко малки, разказа уплашеният шофьор Мартин Томов. Прасешкото семейство се появило внезапно от гората и се юрнало по пътя. Набих спирачки, но майката и три от малките бяха премачкани от колелата, разказа потресения шофьор от Златна Панега. Веднага след инцидента тираджията повикал по мобилния си телефон КАТ - Пътна полиция. Оказало се, че ударът е нанесъл щети за стотици левове, но тъй като машината е застрахована от цялата нелепа история остава само уплахата за Мартин, който се е разминал на косъм, разказват катаджии от областния център. Това е прецедент в нашата практика - прасе да блъсне ТИР, коментираха пътните полицаи в Кюстендил. В цялата работа обаче има и добри моменти. Първо 2 от малките прасета са оцелели и вероятно ще станат големи свини. Второ, прегазените не са изхвърлени, тъй като голяма част от тях е годна за употреба. Най-вероятно вкусното месо ще бъде ликвидирано още преди края на Коледните пости, подозират кюстендилци. Те обаче не се наемат да коментират кой ще се гощава с мръвките от 4-те загинали члена на прасешкото семейство.